Λέρναια

Τα Λέρναια ήταν αρχαία σημαντική εορτή που τελούταν κατ΄ έτος στη Λέρνη κοντά στο Άργος, από τους Αργείους, προς τιμή κυρίως της θεάς Δήμητρας ως "Λερναίας" και ως "Προσύμνας" στο αρχαίο ιερό άλσος που εκτείνονταν μέρχι τους ποταμούς Αμυμώνη και Ποντίνου. 

Η όλη εορτή τελούνταν με μυστήρια, που θεωρούνταν λείψανο της παλαιότερης πελασγικής θρησκείαςΠαυσανίας, Ελλάδος περιήγησις, 2.36.7.. 

Κατά τον Παυσανία η εορτή αυτή ιδρύθηκε από τον Φιλάμμωνα πολύ πριν της καθόδου των Ηρακλειδών και πιθανώς συνδυάστηκε αργότερα με τις μυστηριακές επίσης εορτές του ΔιονύσουΠαυσανίας, Ελλάδος περιήγησις, 2.37.2.. Εκ του λόγου αυτού γινόταν επίσης κατά τον εορτασμό των Λερναίων και χρήση φαλλικών συμβόλων, ενώ μετείχαν στον πανηγυρισμό και Θυιάδες, που έφερναν θύρσους, σε μία ανάμειξη προσώπων και συμβόλων της λατρείας του Διονύσου που είχε εισαγάγει πρώτος στη περιοχή ο αρχαιότερος μάντης Μελάμπους. Το δε "ιερό πυρ" για τις ανάγκες των ιεροτελεστιών της εορτής το μετέφερναν οι Αργείοι από το ιερό της "Πυρωνείας Αρτέμιδας" που βρισκόταν στο όρος Κράθις. Οι δε εορτάζοντες κατά τον Πλούταρχο ξεκινούσαν νύκτα από την Αλκυονία λίμνη κρατώντας θύρσους και προχωρούσαν σαλπίζοντας και καλώντας τον θεό Διόνυσο. Στη συνέχεια θυσίαζαν έν κριάρι προς τιμή του Πυλαόχου Άδη όπου και έριχναν τα τεμαχισμένα μέλη του στο χάσμα που βρίσκεται στη περιοχή και που πίστευαν πως από εκεί εξαφανίσθηκε μετά της ΚόρηςΠαυσανίας, Ελλάδος περιήγησις, 8.15.8..

Η συγγένεια των Λερναίων με τα Ελευσίνια μυστήρια είναι καταφανής. Από πολλές επίσης πληροφορίες συνάγεται πως οι ιεροφάντες και των δύο αυτών εορτών διατηρούσαν επαφή. Τα Λέρναια τελούνταν και κατά τη Ρωμαϊκή εποχή και ακόμα μέχρι τις αρχές του ΧριστιανισμούLouis-Ferdinand-Alfred Maury. Religion de la Grèce , 2ος τόμος, σελ. 370.

 Παραπομπές 

Κατηγορία:Αρχαίες ελληνικές εορτές
Κατηγορία:Αρχαία Αργολίδα